CELEX: 62016CN0327
Language: et
Date: 2016-06-10 00:00:00
Title: Kohtuasi C-327/16: Eelotsusetaotlus, mille on esitanud Conseil d’État (Prantsusmaa) 10. juunil 2016 – Marc Jacob versus Ministre des finances et des comptes publics

22.8.2016   
            
            
               ET
            
            
               Euroopa Liidu Teataja
            
            
               C 305/17
            
         Eelotsusetaotlus, mille on esitanud Conseil d’État (Prantsusmaa) 10. juunil 2016 – Marc Jacob versus Ministre des finances et des comptes publics
   (Kohtuasi C-327/16)
   (2016/C 305/24)
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d’État
   
      Põhikohtuasja pooled
   
   
      Kaebuse esitaja: Marc Jacob
   
      Vastustaja: Ministre des finances et des comptes publics
   
      Eelotsuse küsimused
   
   
               1)
            
            
               Kas 23. juuli 1990. aasta direktiivi (1) artikli 8 sätteid tuleb tõlgendada nii, et need keelavad direktiivi kohaldamisalasse jääva aktsiate asendustehingu korral sellise maksukohustuse edasilükkamise mehhanismi, mis näeb ette, et erandina reeglist, mille kohaselt realiseerub kapitalikasumi maksustamise aluseks olev teokoosseis kasumi saamise aastal, loetakse asendustehingust kapitalikasum tekkinuks ning määratakse selle suurus kindlaks asendustehingu tegemisel ja maksustatakse aastal, mil toimub sündmus, mis lõpetab maksustamise edasilükkamise, milleks võib iseäranis olla asendustehingu ajal saadud aktsiate võõrandamine?
            
         
               2)
            
            
               Kas 23. juuli 1990. aasta direktiivi artikli 8 sätteid tuleb tõlgendada nii, et need keelavad direktiivi kohaldamisalasse jääva aktsiate asendustehingu korral selle, et aktsiate asendustehingust tekkinud kapitalikasumi, eeldusel et see on maksustatav, võib maksustada see liikmesriik, mis oli maksukohustuslase elukohaks asendustehingu tegemise ajal, kui asendustehingust, millest tekkinud kapitalikasum maksustamisele kuulub, saadud aktsiate võõrandamise ajaks on maksuõiguse seisukohast tema elukohariigiks saanud teine liikmesriik?
            
         
      (1)  Nõukogu 23. juuli 1990. aasta direktiiv eri liikmesriikide äriühingute ühinemise, jaotumise, eraldumise ja osade või aktsiate asendamise puhul rakendatava ühise maksustamissüsteemi kohta (EÜT L 225, lk 1; ELT eriväljaanne 09/01, lk 142).